[{"text_idx": "#000000", "text": "Kuldne sa\u0308delus mustal taustal \u2013 Galaxy Star graniit avatud planeeringuga ko\u0308o\u0308gis"}, {"text_idx": "#000001", "text": "Otsustasime ku\u0308lla minna Miriami ja Harry juurde, et uurida, kuidas on vastu pidanud nende poolt valitud kivist ko\u0308o\u0308gitasapind \u2013 graniit Galaxy Star. Valguse ka\u0308es sa\u0308ravate kuldsete ta\u0308pikeste to\u0303ttu meenutab poleeritud must kivi ta\u0308histaevast ja kaunistab noorte ko\u0308o\u0308gis nii to\u0308o\u0308tasapinda kui hiiglaslikku ko\u0308o\u0308gisaart. Tumehalli va\u0308rvi moodsa mo\u0308o\u0308bli ja musta ko\u0308o\u0308gitehnikaga kombineerituna on tulemus va\u0308ga kaunis ja soliidne, aga kas ka praktiline?"}, {"text_idx": "#000003", "text": "Sellele ku\u0308simusele on keeruline vastata, sest ega me ei teadnudki graniidist vo\u0303i Galaxy Starist enne remondi alustamist midagi. Ja isegi kui ko\u0308o\u0308gimo\u0308o\u0308bli mu\u0308u\u0308ja kivi soovitas kasutada, ja\u0308id alguses silma ta\u0308iesti teistsugused valikud, Emerald Pearl ja siis see siniste kristallidega..."}, {"text_idx": "#000004", "text": "Ei, midagi muud oli. Jah, just, Blue in the Night!\nMeie ko\u0308o\u0308giremont sai tegelikult alguse mitte tasapinnakivist, mo\u0308o\u0308blist ja tehnikast, vaid hoopis po\u0303randast. Kui korterit kaasajastasime, tuli mo\u0303te, et siin suures ruumis vo\u0303iks valamuga ko\u0308o\u0308gisaar olla ja siis tuli hakata enne puitparketi paigaldamist a\u0308ravoolu- ja veetorusid planeerima."}, {"text_idx": "#000005", "text": "Sisekujundajat ka abiks ei olnud, ise otsustasime, et mugavus ja ilu on ta\u0308htsam kui kokkuhoid. Muidu oli algselt nn ma\u0308rg tsoon hoopis seina a\u0308a\u0308res, aga nurgas on valamu koht va\u0308ga ebapraktiline.\nKo\u0303ik vo\u0303ib-olla ei mo\u0303tle nii, ja isegi kokaraamatutes mo\u0303o\u0303detakse retseptides tavaliselt toidu valmistamisele kuluvat aega. Pa\u0308riselt on pliidi ja ahju juures askeldamine ning reaalne kokkamine vaid murdosa protsessist ja pool kuni 4/5 ajast vo\u0303tab hoopis ettevalmistus. Sellega arvestades sai ka tehtud otsus, et nn ma\u0308rgala tuleb saarele. Lo\u0303viosa to\u0308o\u0308pinnast ja\u0308a\u0308ks po\u0303hitegevuseks ja ku\u0308lmkapp ja pliit koos ahjuga paiknevad seljataguses ko\u0308o\u0308gimo\u0308o\u0308bli-nis\u030cis."}, {"text_idx": "#000006", "text": "Selline jutt ko\u0303lab nagu kuskilt peakoka to\u0308o\u0308koha ergonoomika alasest loengust?"}, {"text_idx": "#000007", "text": "See ei ole tegelikult va\u0308ga keeruline teadus, klassikaline ku\u0308lmkapp-valamu-pliit kolmnurga mudel pigem. Eks toidu valmistamine on kindlasti teatud mo\u0303ttes kunst ja proffidelt no\u0303utakse enesekontrolliplaani ja toiduohutuse alaseid teadmisi, aga po\u0303himo\u0303tteliselt on ko\u0303ik need reeglid va\u0308ga universaalsed ja sobivad ka koduko\u0308o\u0308ki. Mugavus, puhtus, kiirus ja hea maitse ei pruugi ju ainult restoranis olla."}, {"text_idx": "#000008", "text": "Aga miks just graniit, kas na\u0308iteks kvartskivi vo\u0303i isegi roostevaba teras poleks veel hu\u0308gieenilisem ja kindlam?"}, {"text_idx": "#000009", "text": "Graniit on samuti vastupidav materjal ja meie meelest sobib koduko\u0308o\u0308ki \u2013 eriti avatud ko\u0308o\u0308ki \u2013 palju paremini. Kvartskivi vaatasime ka ja taustakiviks ongi meil valge kvarts. Aga u\u0308leni kvarts, ei \u2013 see tunduks kuidagi kunstlik vo\u0303i steriilne.\nKuna me ku\u0308psetame palju, otsustasime graniidi kasuks, sest looduskivi on kuumakindel, kvarts ei ole."}, {"text_idx": "#000010", "text": "Tume graniit on populaarne olnud juba aastaku\u0308mneid, ja end selle ajaga ka to\u0303estanud. Praegu mo\u0303nes sisekujundusajakirjas ku\u0308ll promotakse rohkem moodsaid kunstkive, aga meie meelest on looduskivi ehedam. Ja kindlasti tahtsime iseloomuga, mitte u\u0308heva\u0308rvilist graniiti \u2013 vaadake ise, kui kenasti see aknast paistva pa\u0308ikse ka\u0308es sa\u0308tendab!\nTumehall matt mo\u0308o\u0308bel on samuti teadlik otsus. Mul on ko\u0303rgla\u0308ikega kappidega kogemus, siis peaks koguaeg lapp ka\u0308es valvama, et so\u0303rmeja\u0308lgi ustele ja sahtlitele ei tekiks, matt viimistlus on ses mo\u0303ttes palju kindlam valik."}, {"text_idx": "#000011", "text": "Aga kui ko\u0308o\u0308ki aktiivselt kasutada ja u\u0308lepa\u0308eviti kas vo\u0303i na\u0308iteks tasapinnal tainast rullida, kuidas see kivi va\u0308limusele mo\u0303jub?"}, {"text_idx": "#000012", "text": "U\u0308ks praktiline nipp on mul ku\u0308ll n-o\u0308 ametiga seoses tulnud. Kui tasapinnal toidu valmistamise vo\u0303i nt taigna rullimise koht kilega katta, ei pea va\u0308ga tagaja\u0308rgede pa\u0308rast muretsema. Ja koristada on pa\u0308rast palju lihtsam, pakid kile kokku ja ongi ko\u0303ik ja\u0308lle puhas."}, {"text_idx": "#000013", "text": "Teine harjumus natuke seostub tehnika paigutusega \u2013 nagu na\u0308ete, no\u0303udepesumasin on meil siin valamu ja segisti ko\u0303rval kohe. Kui no\u0303ud niimoodi enne masinasse panekut u\u0308le loputada, saab neid lu\u0308hema pesutsu\u0308kliga pesta ja masin peab ka kauem vastu."}, {"text_idx": "#000014", "text": "Mille u\u0308le oma ko\u0308o\u0308gis eriti uhked olete? Mida oleks vo\u0303inud teisiti teha?"}, {"text_idx": "#000015", "text": "Ko\u0303ige u\u0308le oleme uhked, ta\u0308pselt meie unistuste ko\u0308o\u0308k on see. So\u0303brannal on ka graniidist ko\u0308o\u0308gitasapind... Absolute Black vo\u0303i... jah \u2013 Nero Assoluto \u2013 just. Ta ka\u0308ib ikka ku\u0308las olles esimese asjana neid meie ko\u0308o\u0308gi graniidi sees olevaid kullatu\u0308kke vaatamas ja kadestamas.\nKui midagi esile to\u0303stma peaks, siis mainida tasuks vo\u0303ib-olla seda u\u0308hte u\u0308limadalat so\u0308o\u0308giriistade sahtlit pliidiplaadi all. See on selline koht, kuhu alati ei planeerita sahtlit, aga meil o\u0303nnestus see sinna ilusti a\u0308ra mahutada."}, {"text_idx": "#000016", "text": "Ebao\u0303nnestumistest vo\u0303i keerulisematest u\u0308llatustest vo\u0303iks nimetada elektrit. O\u0303nneks selgus see juba ehituse varases faasis, aga igatahes tuli kogu ko\u0308o\u0308giosa kaabeldus ta\u0308iesti uuesti teha. Seal oli mingi lugu, et kuigi uued juhtmed olid, vo\u0303imsusest ei piisanud ko\u0303ikide seadmete, valgustuse ja seinakontaktide jaoks. Meil on terve korrus, kahest korterist kokku ehitatud, elektrikilbis see lu\u0308liti vo\u0303i peakaitse vo\u0303i mis ta on, sellega oli korras. Aga juhtmeid tuli ku\u0308ll juurde panna ko\u0303vasti. Harry koos elektrikuga tegeles sellega ja ko\u0303ik sai korda, aga o\u0303ppetund ja ootamatud kulutused olid elektriga seoses siiski."}, {"text_idx": "#000017", "text": "Nu\u0308u\u0308d hakkate seda tasapinda siis spetsiaalsete vahenditega hooldama?"}, {"text_idx": "#000018", "text": "Jah, eks see graniit on tegelikult ilus niigi, aga kindlam on, kui spetsiaalsete vahenditega igaks juhuks u\u0308le ka\u0308ia."}, {"text_idx": "#000019", "text": "Kui soovid arvutada, palju maksab sinu ko\u0308o\u0308ki sobiv Galaxy Star graniidist vo\u0303i mo\u0303nest teisest kivist tasapind, kasuta Granitopi hinnakalkulaatorit. Loe ka tasapinna hooldamise ja puhastamise kohta ning puhastusvahendite ostmise soovi korral vo\u0303ta u\u0308hendust meie spetsialistidega!"}, {"text_idx": "#000020", "text": "Kui tahad meiega jagada valminud ko\u0308o\u0308gi pilte vo\u0303i ra\u0308a\u0308kida, kuidas oled oma kodus kivi kasutanud, vo\u0303ta u\u0308hendust e-posti teel vo\u0303i lisa fotod meie Google \u0301i kontole!"}, {"text_idx": "#000021", "text": "Su\u0308gavmusta graniidi kolm sa\u0308ravaimat esindajat"}]